पाएं अपने शहर की ताज़ा ख़बरें और फ्री ई-पेपरडाउनलोड करें
लालसोट उपखंड के रामगढ़ पचवारा ग्राम में व्याप्त पेयजल संकट को लेकर शनिवार को महिलाओं ने खाली मटके लहरा कर विरोध प्रदर्शन किया। लोहार गली में स्थित महिलाओं ने विरोध प्रदर्शन करते हुए कहा कि पेयजल संकट के कारण भी लोग परेशान हैं। पेयजल की आपूर्ति बहुत कम होने के कारण उन लोगों को पानी के लिए दूर-दूर तक भटकना पड़ता है। 10 से 15 मिनट तक पानी की आपूर्ति होती है जिससे उन लोगों की मांग पूरी नहीं हो पा रही है ।
मजबूर होकर उन लोगों को पानी के लिए दूरस्थ केंद्र पर भटकना पड़ रहा है।फातिमा रोशन, सरोज, कृष्णा खेड़ा, रशीदा, करीना बेगम, आत्मा मुन्नी ने बताया कि पाइपलाइन पुरानी है पानी की आपूर्ति पर्याप्त मात्रा में ही होती है जगह-जगह लीकेज बने हुए हैं। बार-बार अवगत कराने के बाद प्रशासन ने कोई कार्रवाई नहीं किए जाने के कारण उन लोगों को विरोध प्रदर्शन पर उतरना पड़ा है। अधिकारियों को मामले की जानकारी देने के बावजूद भी कोई सुनवाई नहीं हो रही है। महिलाओं ने जलदाय विभाग के सहायक अभियंता से पेयजल आपूर्ति व्यवस्था को दुरुस्त कराए जाने की मांग की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn